దేవీ మహాత్మ్యమ్ కీలక స్తోత్రమ్

అస్య శ్రీ కీలక స్తోత్ర మహా మన్త్రస్య | శివ ఋషిః | అనుష్టుప్ ఛన్దః | మహాసరస్వతీ దేవతా | మన్త్రోదిత దేవ్యో బీజమ్ | నవార్ణో మన్త్రశక్తి|శ్రీ సప్త శతీ మన్త్ర స్తత్వం స్రీ జగదమ్బా ప్రీత్యర్థే సప్తశతీ పాఠాఙ్గత్వఏన జపే వినియోగః |

ఓం నమశ్చణ్డికాయై
మార్కణ్డేయ ఉవాచ

ఓం విశుద్ధ ఙ్ఞానదేహాయ త్రివేదీ దివ్యచక్షుషే |
శ్రేయః ప్రాప్తి నిమిత్తాయ నమః సోమార్థ ధారిణే ||౧||

సర్వమేత ద్విజానీయాన్మన్త్రాణాపి కీలకమ్ |
సో‌உపి క్షేమమవాప్నోతి సతతం జాప్య తత్పరః ||౨||

సిద్ధ్యన్తుచ్చాటనాదీని కర్మాణి సకలాన్యపి |
ఏతేన స్తువతాం దేవీం స్తోత్రవృన్దేన భక్తితః ||౩||

న మన్త్రో నౌషధం తస్య న కిఞ్చి దపి విధ్యతే |
వినా జాప్యమ్ న సిద్ధ్యేత్తు సర్వ ముచ్చాటనాదికమ్ ||౪||

సమగ్రాణ్యపి సేత్స్యన్తి లోకశఙ్ఞ్కా మిమాం హరః |
కృత్వా నిమన్త్రయామాస సర్వ మేవ మిదం శుభమ్ ||౫||

స్తోత్రంవై చణ్డికాయాస్తు తచ్చ గుహ్యం చకార సః |
సమాప్నోతి సపుణ్యేన తాం యథావన్నిమన్త్రణాం ||౬||

సోపి‌உక్షేమ మవాప్నోతి సర్వ మేవ న సంశయః |
కృష్ణాయాం వా చతుర్దశ్యామ్ అష్టమ్యాం వా సమాహితః ||౬||

దదాతి ప్రతిగృహ్ణాతి నాన్య థైషా ప్రసీదతి |
ఇత్థం రూపేణ కీలేన మహాదేవేన కీలితమ్| ||౮||

యో నిష్కీలాం విధాయైనాం చణ్డీం జపతి నిత్య శః |
స సిద్ధః స గణః సో‌உథ గన్ధర్వో జాయతే ధ్రువమ్ ||౯||

న చైవా పాటవం తస్య భయం క్వాపి న జాయతే |
నాప మృత్యు వశం యాతి మృతేచ మోక్షమాప్నుయాత్ ||౧౦||

ఙ్ఞాత్వాప్రారభ్య కుర్వీత హ్యకుర్వాణో వినశ్యతి |
తతో ఙ్ఞాత్వైవ సమ్పూర్నమ్ ఇదం ప్రారభ్యతే బుధైః ||౧౧||

సౌభాగ్యాదిచ యత్కిఞ్చిద్ దృశ్యతే లలనాజనే |
తత్సర్వం తత్ప్రసాదేన తేన జప్యమిదం శుభం ||౧౨||

శనైస్తు జప్యమానే‌உస్మిన్ స్తోత్రే సమ్పత్తిరుచ్చకైః|
భవత్యేవ సమగ్రాపి తతః ప్రారభ్యమేవతత్ ||౧౩||

ఐశ్వర్యం తత్ప్రసాదేన సౌభాగ్యారోగ్యమేవచః |
శత్రుహానిః పరో మోక్షః స్తూయతే సాన కిం జనై ||౧౪||

చణ్దికాం హృదయేనాపి యః స్మరేత్ సతతం నరః |
హృద్యం కామమవాప్నోతి హృది దేవీ సదా వసేత్ ||౧౫||

అగ్రతో‌உముం మహాదేవ కృతం కీలకవారణమ్ |
నిష్కీలఞ్చ తథా కృత్వా పఠితవ్యం సమాహితైః ||౧౬||

|| ఇతి శ్రీ భగవతీ కీలక స్తోత్రం సమాప్తమ్ ||

Web Url: http://www.vignanam.org/veda/devi-mahatmyam-keelaka-stotram-shuddhatelugu.html